Izvor: Beoinfo

Gradonačelnik Beograda Siniša Mali danas je upitan o tome zbog čega novogodišnja dekoracija u Beogradu stoji od septembra do marta, rekao "A zašto da ne".

Mali je u jutarnjem programu Prve televizije rekao i da ne razume zašto bi, kao ranije, moralo da se radi tako da se novogodišnja rasveta postavi 25. decembra i za deset dana skine.

"Beograd je evropska metropola i mi moramo da budemo konkurentni. Ljudi kada odlučuju gde će proslaviti Novu godinu, o tome ne donose odluku 25. decembra, već u junu, julu", kazao je Mali za Prvu TV, a prenosi sajt B92.net.

Skidanje novogodišnje rasvete sa ulica Beograda, koja je počela da se postavlja još krajem septembra prošle godine, počelo je pre pet dana.